2.

La articolul 4, se introduc următoarele alineate: „(-1a) Statele membre se asigură că ambalajul este fabricat astfel încât nu conține substanțe în concentrații mai mari de 0,01 % care sunt cancerigene, mutagene sau toxice pentru reproducere sau care sunt perturbatori endocrini. Statele membre se asigură că ambalajul este fabricat astfel încât nu conține materiale plastice «oxo-fragmentabile». Aceste măsuri sunt adoptate cel târziu la … (*5). [AM 30] (1a) Statele membre iau măsuri pentru a asigura o reducere sustenabilă a consumului de pungi de transport din plastic subțiri pe teritoriul lor în termen de doi ani de la intrarea în vigoare a prezentei directive de cel puțin: — 50 % până la … (*6) și — 80 % până la … (*7), comparativ cu consumul mediu din Uniune în 2010. [AM 31] Statele membre iau măsuri pentru a se asigura că operatorii economici nu oferă pungi de transport din plastic în mod gratuit, cu excepția pungilor de transport din plastic foarte subțiri sau a alternativelor la acestea, astfel cum se menționează la al șaselea paragraf. Statele membre se asigură că operatorii economici stabilesc un preț pentru pungile de transport din plastic subțiri care este eficient și proporționat pentru a atinge obiectivele menționate la primul paragraf. Statele membre se asigură că operatorii economici care vând gratuit alimente, percep cel puțin același preț pentru pungile de transport din plastic mai groase și că operatorii economici nu înlocuiesc pungile de transport din plastic subțiri cu pungi din plastic foarte subțiri la punctul de vânzare. Statele membre iau aceste măsuri până la … (*8). Statele membre care au organizat o colectare separată a deșeurilor biologice pot solicita operatorilor economici care vând produse alimentare să reducă prețul cu până la 50 % pentru pungile de transport din plastic subțiri, care sunt biodegradabile și compostabile. Statele membre încurajează operatorii economici care vând produse nealimentare să perceapă un preț pentru pungile de transport din plastic subțiri care să fie eficient și proporționat pentru realizarea obiectivelor menționate la primul paragraf. [AM 32] Statele membre iau măsuri pentru a se asigura că pungile de transport din plastic foarte subțiri folosite pentru ambalarea alimentelor uscate, în vrac și neambalate (cum ar fi fructele, legumele și produsele zaharoase) sunt reduse sau înlocuite treptat de pungi de transport fabricate din hârtie reciclabilă, sau de pungi de transport din plastic foarte subțiri care sunt degradabile sau compostabile. Statele membre realizează o rată de înlocuire de 50 % până la … (*9) și de 100 % până la … (*10) . [AM 33] Măsurile respective Statele membre pot include utilizarea unor obiective naționale de reducere, a unor folosi alte instrumente economice, precum și a unor dar pot și păstra sau introduce restricții privind introducerea pe piață, prin derogare de la articolul 18. Cu toate acestea, astfel de restricții sau măsuri nu constituie un mijloc de discriminare arbitrară sau o restricție deghizată în comerțul dintre statele membre. [AM 34] Atunci când raportează Comisiei în conformitate cu articolul 17, statele membre elaborează un raport cu privire la efectele acestor măsuri asupra generării globale de deșeuri de ambalaje.” (1b) Vânzătorii cu amănuntul permit consumatorilor să refuze sau să lase la punctul de vânzare orice ambalaj pe care îl consideră inutil, mai ales pungi de transport. Vânzătorii cu amănuntul se asigură că aceste ambalaje nu sunt refolosite sau reciclate. [AM 35] (1c) Comisia și statele membre, cel puțin pe durata primului an de la intrarea în vigoare a prezentei directive, promovează campanii de informare și de conștientizare a publicului în ceea ce privește impactul advers asupra mediului al utilizării excesive a pungilor din plastic convenționale. [AM 36] (1d) Statele membre se asigură că măsurile de reducere a consumului de pungi de transport din plastic subțiri nu duc la o creștere globală a generării de ambalaje.” [AM 38] (*5) Doi ani de la data intrării în vigoare a prezentei directive. " (*6) Trei ani de la data intrării în vigoare a prezentei directive. " (*7) Cinci ani de la data intrării în vigoare a prezentei directive. " (*8) Doi ani de la data intrării în vigoare a prezentei directive. " (*9) Trei ani de la data intrării în vigoare a prezentei directive. " (*10) Cinci ani de la data intrării în vigoare a prezentei directive. "